recursal/SuperWikiNEXT-32B huggingface dataset:
**யுஎஸ்எஸ் நிமிட்ஸ்** (USS *Nimitz* (CVN-68)) உலகில் உள்ள மிகப் பிரமாண்டமான அணு சக்தி போர்க் கப்பல்களில் ஒன்று. 1975 ஆம் ஆண்டு செயல்படத் தொடங்கிய இந்தக் கப்பல் 4.5 ஏக்கர் பரப்பளவு கொண்ட விமானம் தாங்கிக் கப்பல் ஆகும்.

இந்தக் கப்பலில் 75 விமானங்களை நிறுத்தி வைக்க முடியும். மணிக்கு 30 கடல் மைல் வேகத்தில் இந்தக் கப்பல் பயணிக்கும். கடந்த 2003 ஆம் ஆண்டு ஏப்ரல் மாதம் நடந்த [ஈராக்]] போரின்போது இந்தக் கப்பலிலிருந்துதான் அமெரிக்க விமானங்கள் ஈராக்கைத் தாக்கி வந்தன. இந்தக் கப்பலில் 2 அணு உலைகள் உள்ளன. அணு சக்தியின் மூலம் இந்தக் கப்பல் இயங்குகிறது.

Monitor showing data about USS Nimitz
இந்த கப்பல் 4 1/2 ஏக்கர் பரப்பளவு கொண்டது. 1092 அடி நீளம், 252 அடி அகலம் உள்ளது. 23 மாடிகள் அமைக்கப்பட்டுள்ளன. இதில் 65 போர் விமானங்கள் உள்ளன. இவற்றுடன் வீரர்கள் பயணம் செய்யும் விமானம், ஆபத்து நேரத்தில் மீட்பு பணிகளில் ஈடுபடும் விமானம், ஹெலிகாப்டர் ஆகியவையும் உள்ளன. 30 வினாடியில் ஒரு விமானம் கப்பலில் இருந்து புறப்படும் அளவுக்கு வசதி உள்ளது.

1975-ம் ஆண்டு மே 3-ந் தேதி இந்த கப்பல் கட்டி முடிக் கப்பட்டு பயன்பாட்டுக்கு வந்தது. நிமிட்ஸ் கப்பலை உருவாக்க ஆன செலவு ரூ. 18,000 கோடி. 32 வருடமாக பணியில் இருக்கிறது. 2-ம் உலகப் போரில் அமெரிக்காவின் பசிபிக் கடல் பகுதி ராணுவ கமாண்டராக இருந்து பெரும் சாதனை புரிந்த ஜெஸ்டர் நிமிட்ஸ் பெயர் இந்த கப்ப லுக்கு சூட்டப்பட்டது.

கப்பலில் 53 படுக்கைகள் கொண்ட ஆஸ்பத்திரி உள் ளது. அதில் 6 டாக்டர்கள் பணி யாற்றுகிறார்கள். தனியாக 5 பல் டாக்டர்களும் இருக்கின்றனர். இதில் முகமது கமிஸ் என்ற இந்திய வம்சாவளி டாக்டரும் பணியாற்றுகிறார்.

கடல் நீரை நல்ல நீராக மாற்றி பயன்படுத்த அதற்கான தனி தொழிற்கூடம் உள்ளது. இவற்றின் மூலம் தினமும் 4 லட்சம் காலன் நல்ல தண்ணீர் உற்பத்தி செய்யப்படுகிறது. இவை வீரர்களின் தேவைக் கும் மற்ற பணிகளுக்கும் பயன் படுத்தப்படுகிறது.

உணவு பொருட்களை 70 நாட்கள் வரை கெடாமல் பாதுகாக்கும் குளிர்சாதன வசதிகளும் உள்ளன.

கப்பலிலேயே தனி தபால் நிலையம் உள்ளது. ஆண்டுக்கு 10 லட்சம் கடிதங்களை இது கையாள்கிறது. தினமும் தபால் நிலைய கடிதங்களை பட்டுவாடா செய்யும். இதற்காக தினமும் வேறு கப்பல்கள் மூலமாகவோ அல்லது விமானங்கள் மூலமாகவோ இங்கு கடிதங்கள் கொண்டு வரப்படும்.

வெவ்வேறு மதங்களை சேர்ந்தவர்களும் வழிபாடு நடத்துவதற்காக 3 வழிபாட்டு தலங்களும் கப்பலில் உள் ளன.

கப்பலில் தேவைக்கு மேல் 50 சதவீதம் ஆயுதங்களை வைத்து கொள்ளவும், விமா னங்களுக்கு தேவையான 2 மடங்கு எரி பொருளை சேமித்து வைக்கவும் வசதி உள்ளது. விமானங்களை உள் பகுதிக்குள் கொண்டு சென்று பழுது பார்க்கும் தனி ஒர்க்ஷாப் உள்ளது.

தனி உணவு கூடம், மாநாட்டு அறை, பொழுது போக்கு கூடம் என அனைத்து வசதிகளும் உள்ளன. மொத்தத் தில் ஒரு சிறிய நகரத்தில் உள்ள அத்தனை வசதிகளும் உள்ளன. இந்த கப்பலை மிதக்கும் நகரம் என்று அழைக்கின்றனர்.
**ஷினோபி நோ மோனோ** (Shinobi no mono )1962 ஆம் ஆண்டு வெளிவந்த ஜப்பானிய மொழித் திரைப்படமாகும்.

வகை
---

நாடகப்படம் / தற்காப்புக்கலைப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

பண்டைக்கால ஜப்பானில் நடைபெறும் இத்திரைக்கதையில் நீன்ஞா (ninja) குழுவினர் தலைவன் ஒருவன் தனது குழு உறுப்பினர்களை வைத்து அப்பகுதி மன்னர் படைகளினை எதிர்த்துப் போராட ஆயத்தம் செய்கின்றான்.குழுவினருக்கு தனது மாறு வேட முகத்தினை காண்பிக்கும் இவன் கட்டளைப்படியே அனைத்து நீன்ஞா போராளிகளும் தம் உயிரையும் பணயம் வைத்துப் போராட்டத்தில் இறங்குகின்றனர்.பெரும்பாலும் இரவு நேரங்களில் தாக்குதல்களை நடத்தும் அவ்வீரர்கள் உயிரினும் மேலாகத் தம் போராட்டக் கொள்கையினைக் கொண்டிருந்தது குறிப்பிடத்தக்கது.இச்சமயம் அக்குழுவின் தலைவனைன் மனைவியின் மோகமனத்தின் படி அவளுடன் கள்ளத் தொடர்பு வைத்துக் கொள்ளும் நீன்ஞா போராளியொருவனை மாறு வேடம் பூண்டிருக்கும் தலைவன் கண்டுகொள்கின்றான்.தன் மனைவி மீது தகாத உறவு வைத்துக் கொண்டதற்காக அவனைக் கொலை செய்ய முன் வரும் போதும் மன்னித்து அவன் செய்த குற்றத்திற்காக ஷன் என்ற தனது எதிரியினைக் கொலை செய்ய உத்தரவு பிறப்பிக்கின்றான்.அப்போராளியும் அவ்வாறே செய்கின்றான்.மேலும் பல கொலைகளை தன் தலைவன் ஆணைப்படி செய்து முடிக்கும் அப்போராளி இறுதியில் தனக்கு மிக நெருங்கிய சொந்தக்காரர்களை தான் தலைவனாகக் கருதுபவனே கொலையும் செய்திருக்கின்றான் என்பதனை அறிந்து அவனுக்கு எதிராகச் சண்டையிட எத்தனிக்கின்றான்.அச்சமயம் நின்ஞாக்களின் எதிரிகள் படை அவர்களை சுற்றிவளைத்துத் தாக்குதல் நடத்தி அனைத்து நிஞ்ஞாக்களையும் கொன்றொளிக்கின்றனர்,ஆனால் இப்பகுதியில் இருந்து தப்பிச் செல்லும் நிஞ்ஞாப் போராளி தன் காதலியுடன் வாழ்வது குறிப்பிடத்தக்கது.

வெளியிணைப்புகள்
---------------

* சர்வதேச திரைப்பட தரவுத் தளத்தில்
அரித்தல் - விளக்கம் 

```
   ஆறுகளின் முதன்மையான பணி நிலத்தை கடல் மட்டத்திற்கு ஏற்றவாறு அரித்தல் என்பதை சாலிஸ் பரி என்பவர் கூறுகிறார். பொதுவாக ஆறுகளின் அரித்தல் பணிகள் மூன்று வகைகளாகக் கொள்ளப்படுகின்றன. 
```

1) நிலத்தை அரித்தல் ஹ
2) பொருட்களைக் கடத்துதல் 
3) பொருட்களைப் படியச் செய்தல் 

பாறைகளை அரித்தல் 

```
    ஆற்றுநீர் பாறைகளை அரித்தல் செயலானது தனித்து நிகழ்வதில்லை. இராசயன அரிப்பு, நீர்த்தாக்கம், உட்குடைவு, அரித்துத்தின்னல், மோதி உடைத்தல் ஆகிய செயல்களின் கூட்டு நடவடிக்கை காரணமாக அரித்தல் பணி நிகழ்கிறது. 
```

இராசயன அரிப்பு (Corrosion)

```
    பாறைகளிலுள்ள தாதுப் பொருட்களை ஆற்றுநீரின் இராசயனம் கரையச் செய்கிறது. இவ்வாறு சிதைவடைவது நீரின் தூய்மை மற்றும் பாறைகளின் கரை திறனைப் பொருத்தது. சுண்ணாம்புப் பாறைகள் எளிதில் கரையும் தன்மை படைத்தது. ஆனால் காப்ரோ, பல்கனப்பாறை (Slate) ஆகியவை கரைவதில்லை. 
```

நீர்த்தாக்கம் 

```
     பாய்ந்தோடும் ஆற்றநீரிக் தாக்குதலால் பாறையிலுள்ள பலவீனமானப் பகுதிகள் தாக்கப்பட்டு எளிதாக உடைக்கப்ட்டு விடுகின்றன. இத்தகைய செயலுக்கு உட்பட்ட கற்கவியல்களும், பாறைகளும் வேகமாக நகர்ந்து கடத்திச் செல்லப்படுகினற்ன. 
```

உட்குடைவு

```
    ஆற்றுநீர் வேகமாகப் பாய்கின்றநபோது நீர்குமிழிகள் உடைக்கப்பட்டு நுரை பொங்குகின்றது. இவ்வாறு நீர்க்குமிழிகள் திடீரென்று உடைக்கப்படுவதால் அதில் அதிர்ச்சி அலைகள் தோன்றுகின்றன. இவை பாறைகளை நொறுக்குகின்றன. இதன் காரணமாக பாறைக் குடைவுகள் உண்டாகின்றன. இச்செயல் உட்குடைவாக்கம் எனப்படும். 
```

அரித்துத்தின்னல் 

```
   ஆற்றுநீரால் அடித்து வரப்படும் பாறைத்துகள்கள் சாணைக் கற்கள் போன்றவை ஆற்றின் படுகை மற்றும் கரைகளை அரிக்கின்றன. இந்நீரில் பாறைத்துகள்கள் கலந்து செல்லும்போது நீரின் விசைக்கேற்றவாறு உராய்ந்து குடக்குடைவு மற்றும் உருண்ட பாறைகள் (Rounded boulders) உண்டாகின்றன. 
```

மோதி உடைத்தல் (Attrition)

```
   ஆற்றுநீரில் கடத்தப்படும் பாறைகள் ஒன்றோடு ஒன்று மோதி உடைகின்றன. இதனால் சிறு கற்களாக மாறுகின்றன. மேலும் இவை உருண்டைக் கற்களாக மாறுகின்றன. மேலும் இவை உருண்டைக் கற்களாக உருமாற்றம் பெறுகிறது. இறுதியில் இவை மணலாக மாற்றப்படுகிறது. மோதி உடைத்தல் செயலால்தான் பாறைகள் மணலாக மாறும் செயல் நடைபெறுகிறது. 
   இவ்வாறு ஆறுகளின் அரிக்கும் தன்மை அதன் வேகம், கன அளவு, சுமை கொண்டு செல்லும் தன்மை ஆகியவற்றைப் பொறுத்தே அமைகிறது. 
```

மேற்பார்வை நூல் 
புவிப்புறவியல் 
அனந்தபத்மநாபன். என்
அரிட்டாபட்டி குன்றுகள்
குடைவரைக் கோயில் - அரிட்டாபட்டி குன்றுகள்
**அரிட்டாபட்டி கல்வெட்டுகள்**, தமிழ்நாட்டின் மதுரை மாவட்டம், மேலூர் ஊராட்சி ஒன்றியம், அரிட்டாபட்டி ஊராட்சியில் அமைந்த அரிப்படாபட்டி கிராமத்தில் உள்ள அரிட்டாபட்டி மலைக்குன்றில் உள்ளது. இம்மலைக் குன்றின் கிமு இரண்டாம் நூற்றாண்டு சமணப் படுக்கைகளும், அதன் மேல் இரண்டு வரியில் தமிழ்ப் பிராமி கல்வெட்டுக்கள் உள்ளது. இம்மலைக்குன்றில் மகாவீரர் புடைப்புச் சிற்பத்தின் கீழ் 1,300 ஆண்டுகள் பழமையான பாண்டியர் காலத்து தமிழ் வட்டெழுத்து கல்வெட்டும், ஒரு குடைவரை கோயிலும் உள்ளது. 16ம் நூற்றாண்டைச் சார்ந்த தாமிர செப்பேடுகளும் அரிட்டாபட்டி மலைக்குன்றில் கண்டெடுக்கப்பட்டது. அரிட்டாபட்டி மலைக்குன்றின் தமிழி கல்வெட்டும், வட்டெழுத்து கல்வெட்டுகளும் மதுரையில் வாழ்ந்த சமண சமயத்தவரைக் குறிக்கும் கல்வெட்டுகளாகும்.

அமைவிடம்
--------

அரிட்டாபட்டி கல்வெட்டுக்கள் மேலூருக்கு மேற்கே 9 கிலோ மீட்டர் தொலைவிலும்; மதுரை நகரத்திலிருந்து 27 கிலோ மீட்டர் தொலைவிலும் உள்ள அரிட்டாபட்டி மலைக்குன்றில் உள்ளது.

கல்வெட்டுக்களின் விளக்கம்
-------------------------

### தமிழ்ப் பிராமி கல்வெட்டு

கிமு இரண்டாம் நூற்றாண்டு அரிட்டாபட்டி தமிழ்ப் பிராமி கல்வெட்டுகளை கள ஆய்வுகளில் திருத்தமாக பாடம் வாசிக்கப்பட்டு ஐ. மகாதேவன் என்பவர் தனது ஆய்வு அறிக்கையில் வெளியிட்டார்.தமிழ்ப் பிராமி கல்வெட்டில் நெல்வேலியைச் சேர்ந்த சிழிவன் அதினன் வெளியன் என்பவன் இக்குகைத் தளத்தை கட்டுவித்தான் என்றுள்ளது. சிழிவன் என்பது செழியன் என்னும் பாண்டியர் குடிப்பெயராகும். அதினன் வெளியன் என்பது கொடையாளியின் இயற்பெயராகும். வெள் என்பதன் நீட்டலே வேள் என்பது ஆய்வு முடிபாகும். எனவே நெல்வேலியை ஆண்ட அதினன் என்னும் வேள் அமைத்து வைத்த கற்படுக்கையாக இதனைக் கருதலாம். இவ்வேள் பாண்டியர் குடியைச் சேர்ந்தவன் என்பதுவும் குறிப்பிடத்தக்கது.

### வட்டெழுத்து கல்வெட்டு

மகாவீரர் புடைப்புச் சிற்பத்தின் கீழ் வட்டெழுத்து கல்வெட்டுகள்
திருப்பிணையன் மலையிலிருந்த பொற்கோட்டுக் கரணத்தார் பெயரால் செய்யப்பட்ட மகாவீரர் திருமேனிக்குப் பாதிரிக்குடி ஊரவையினர் காவலாக இருந்துள்ளதை அதனடியில் பொறிக்கப்பட்ட வட்டெழுத்துக் கல்வெட்டு தெரிவிக்கிறது. பாண்டியர் கால இக்கல்வெட்டு 1300 ஆண்டுகள் பழமையானது.

இதனையும் காண்க
--------------

* அரிட்டாபட்டி பல்லுயிர் சூழலியல் பாரம்பரியத் தளம்
* அரிட்டாபட்டி, மதுரை

மேற்கோள்கள்
-----------

1. ↑  மதுரை - அரிட்டாபட்டி செல்லும் வரைபடம்
2. ↑  [இந்தியக் கல்வெட்டு ஆண்டறிக்கை 264 -1978-79, Early Tamil Epigraphy - I.Mahadevan, தமிழ்-பிராமி கல்வெட்டுகள் - தமிழ்நாடு அரசு தொல்லியல் துறை]

வெளி இணைப்புகள்
---------------

* அரிட்டாபட்டி கல்வெட்டுகள் - காணொளி
* அரிட்டாபட்டி கல்வெட்டுக்கள்
**இறகுப்பந்தாட்டம்** 1992 கோடைக்கால ஒலிம்பிக் போட்டிகளில் முதன்முறையாக முறையானப் போட்டியாக சேர்க்கப்பட்டது. தொடர்ந்து 6 ஒலிம்பியாடுகளில் போட்டியிடப்பட்டு வருகின்றது. ஒலிம்பிக் இறகுப் பந்தாட்டப் போட்டிகளில் இதுவரை 63 வெவ்வேறு நாடுகள் பங்கேற்றுள்ளன. இதில் 19 நாடுகள் 6 முறையும் பங்கேற்றுள்ளன. இந்த விளையாட்டுப் போட்டிகளை இறகுப் பந்தாட்ட உலகக் கூட்டமைப்பு ஒழுங்குபடுத்துகின்றது.

வரலாறு
------

மியூனிக் நகரில் நடந்த 1972 ஒலிம்பிக் போட்டிகளில் இறகுப்பந்தாட்டம் முதன்முதலாக காட்சிப்படுத்தப்படும் விளையாட்டாக அறிமுகமானது. இருபதாண்டுகள் கழித்து பார்செலோனாவில் 1992 போட்டிகளில் 4 போட்டிகள் நடத்தப்பட்டன; ஆண்கள், பெண்கள் பிரிவில் ஒற்றையர், இரட்டையர் போட்டிகள் நடத்தப்பட்டன. ஒவ்வொரு போட்டியிலும் நான்கு பதக்கங்கள், இரு வெண்கலப் பதக்கங்களுடன், வழங்கப்பட்டன. அடுத்து அட்லான்டாவில் நடந்த 1996 ஒலிம்பிக்கில், கலவை இணையருடன் 5 போட்டிகளாயிற்று. தவிரவும் இரண்டு தோற்ற அரையிறுதி ஆட்டக்காரர்களுடன் வெண்கலப் பதக்கத்திற்கான போட்டியும் அறிமுகமானது. இந்த போட்டி வடிவம் 2016 வரை நீடித்துள்ளது.

போட்டிகள்
---------

* ஆண்கள் ஒற்றையர்
* ஆண்கள் இரட்டையர்
* பெண்கள் ஒற்றையர்bcfhj
* பெண்கள் இரட்டையர்
* கலவை இணையர்

பதக்கப்பட்டியல்
---------------

| நிலை | நாடு | தங்கம் | வெள்ளி | வெண்கலம் | மொத்தம் |
| --- | --- | --- | --- | --- | --- |
| 1 |  சீனா | 17 | 8 | 15 | 40 |
| 2 |  இந்தோனேசியா | 7 | 6 | 6 | 19 |
| 3 |  தென் கொரியா | 6 | 7 | 6 | 19 |
| 4 |  டென்மார்க் | 1 | 3 | 3 | 7 |
| 5 |  சப்பான் | 1 | 1 | 1 | 3 |
| 6 |  எசுப்பானியா | 1 | 0 | 0 | 1 |
| 7 |  மலேசியா | 0 | 5 | 2 | 7 |
| 8 |  ஐக்கிய இராச்சியம் | 0 | 1 | 2 | 3 |
| 9 |  இந்தியா | 0 | 1 | 1 | 2 |
| 10 |  நெதர்லாந்து | 0 | 1 | 0 | 1 |
| 11 |  உருசியா | 0 | 0 | 1 | 1 |
| மொத்தம் | 33 | 33 | 37 | 103 |

இந்தியாவிலிருந்து பதக்கம் பெற்றவர்கள்
-------------------------------------

| ஒலிம்பியாடு | போட்டியாளர் | போட்டி | பதக்கம் |
| --- | --- | --- | --- |
| 2012 இலண்டன் | சாய்னா நேவால் | பெண்கள் ஒற்றையர் | **வெண்கலப் பதக்கம்** |
| 2016 இரியோ | புசார்லா வெங்கட சிந்து | பெண்கள் ஒற்றையர் | **வெள்ளிப் பதக்கம்** |

வெளி இணைப்புகள்
---------------

* International Olympic Committee - Badminton
*
**தென் ஆப்பிரிக்காவின் நட்சத்திரம்** ( **Star of South Africa**) இது **டட்லி வைரம்** என்றும் அழைக்கப்பட்ட ஒரு வைரம் ஆகும். இது 1869 ஆம் ஆண்டில் ஆரஞ்சு ஆற்றின் கரையில் ஒரு ஆடு மேய்ப்பனான கிரிகோ என்ற சிறுவனுக்கு கிடைத்தது. இது 47.69 காரட் (9.538 கிராம்) எடையுடைய ஒரு வெள்ளை வைரம் ஆகும். வெட்டப்படுவதற்கு முன் இருந்த வைரக் கல்லானது 83.5 காரட் (16.70 கிராம்) எடையுடன் இருந்தது. இந்த பெரிய வைரக் கல் கண்டுபிடிப்பானது மேலும் பலரை அப்பகுதியில் வைர வேட்டையில் ஈடுபடத் தூண்டியது.

கல்லை வைத்திருந்த மேய்ப்பனுக்கு 500 ஆடுகள், 10 எருதுகள், ஒரு குதிரை ஆகியவற்றைக் கொடுத்து ஸ்கால்க் வான் நைகெர்க் என்பவர் வாங்கினார். இவர் இதற்கு முன் தன் பக்கத்து வீட்டில் வசித்த பதினைந்து வயது சிறுவனிடம் இருந்து  21.25 கேரட் (4.25 கிராம்) எடையுள்ள வைரத்தை (யுரேகா வைரம்) வாங்கி நல்ல விலைக்கு விற்றார்.

இக்கல்லை ஸ்கால்க் வான் நைகெர்க்  £11,200 க்கு லிப்சன்ஃபீல்ட் சகோதரர்களிடம்  விற்றார். லிப்சன்ஃபீல்ட் சகோதரர்கள் இதை இங்கிலாந்துக்கு எடுத்துச் சென்றனர். அங்கு இக்கல் இருமுறை கைமாறியது. இறுதியாக டூட்லியின் கவுண்டெஸ் ஆஃப் டியூட்லியால் 25,000 பவுண்டுகளுக்கு வாங்கப்பட்டது.  வில்லியம் வார்ட்டால் வாங்கப்பட்ட இந்த வைரமானது 95 சிறுசிறு வைரங்களாக மாற்றப்பட்டு  தலை ஆபரணத்தில் பதிக்கப்பட்டது.

மேற்கோள்கள்
-----------

1. ↑  Roberts, Brian (1976). *Kimberley: turbulent city*. New Africa Books. பக். 12. பன்னாட்டுத் தரப்புத்தக எண்:978-0-949968-62-3.
2. ↑  Doughty, Oswald (1963). *Early Diamond Days: The Opening of the Diamond Fields of South Africa*. London: Longmans, Green and Co Ltd. .
3. ↑  Roberts, Brian (1976). *Kimberley: turbulent city*. New Africa Books. பக். 13. பன்னாட்டுத் தரப்புத்தக எண்:978-0-949968-62-3.
4. ↑  Streeter, Edwin William, Hatten, Joseph & Keane, Augustus Henry (1882). *The great diamonds of the world. Their history and romance*. London, G. Bell & Sons. பக். 241.. பார்த்த நாள்: 2009-07-25. CS1 maint: Multiple names: authors list (link) Streeter, Edwin William, Hatten, Joseph & Keane, Augustus Henry (1882). *The great diamonds of the world. Their history and romance*. London, G. Bell & Sons. பக். 241.. பார்த்த நாள்: 2009-07-25.
5. ↑  Williams, Gardner Fred (1904). *The diamond mines of South Africa*. New York, B. F. Buck & company. பக். 123.. பார்த்த நாள்: 2009-07-25.
வங்காளதேசத்தில் நேத்ரோகோனா மாவட்டத்தின் அமைவிடம்
**நேத்ரோகோனா** (Netrakona District) (வங்காள மொழி: নেত্রকোনা) தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் மைமன்சிங் கோட்டத்தில் உள்ளது. வங்காளதேசத்தின் வடகிழக்கில் அமைந்த இம்மாவட்டத்தின் நிர்வாகத் தலைமையிடம் **நேத்ரோகோனா** நகரம் ஆகும்.

மாவட்ட எல்லைகள்
---------------

2794.28 சதுர கிலோ மீட்டர் பரப்பு கொண்ட, வங்காள தேசத்தின் வடகிழக்கில் அமைந்த நேத்ரோகானா மாவட்டத்தின் வடக்கில் இந்தியாவின் மேகாலயா மாநிலமும், தெற்கில் கிசோர்கஞ்ச் மாவட்டம், கிழக்கில் சுனாம்கஞ்ச் மாவட்டம், மேற்கில் மைமன்கஞ்ச் மாவட்டம் எல்லையாக உள்ளது.

மாவட்ட நிர்வாகம்
----------------

மைமன்சிங் கோட்டத்தில் அமைந்த நேத்ரோகோனா மாவட்டம், நேரோகோனா சதர், மோகன்கஞ்ச், மொதோன், காளியாஜூரி, கந்துவா, துர்காபூர், கமலகண்டா, அத்பரா, பர்ஹத்தா மற்றும் புர்பதாலா எனும் பத்து துணை மாவட்டங்களையும், நேத்ரோகோனா, துர்காபூர், கந்துவா, மோகன்கஞ்ச் மற்றும் மொதோன் எனும் ஐந்து நகராட்சிகளையும், எண்பத்தி ஆறு ஒன்றியங்களையும், 2282 கிராமங்களையும் கொண்டுள்ளது.
இம்மாவட்டத்தில் நான்கு வங்காளதேச நாடாளுமன்றத் தொகுதிகள் உள்ளது. மாவட்டத்தின் அஞ்சல் சுட்டு எண் 2400 ஆகும்.

ஆறுகள்
------

கோன்ஷா, பௌலாய், சோமேஷ்வரி, நிதாய், சகுரா, பத்குரா, தனு, மகேஷ்வரி முதலிய ஆறுகள் இங்கு பாய்கிறது.

பொருளாதாரம்
-----------

வேளாண் தொழிலைச் சார்ந்த பொருளாதாரத்தை நம்பியுள்ள இம்மாவட்டத்தில், நெல், சணல், கோதுமை, எண்ணெய்வித்துக்கள், உருளைக்கிழங்கு, பருப்புகள், பழா, மா, வாழை பயிரிடப்படுகிறது.

மக்கள் தொகையியல்
----------------

2794.28 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 22,29,642 ஆக உள்ளது. அதில் ஆண்கள் 11,11,306 ஆகவும், பெண்கள் 11,18,336 ஆகவும் உள்ளனர். பாலின விகிதம் 99 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 798 நபர்கள் வீதம் வாழ்கின்றனர். சராசரி எழுத்தறிவு 39.4 % ஆக உள்ளது.

கல்வி
-----

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்புகள் உள்ளது. அவைகள்: ஐந்தாண்டு படிப்புகள் கொண்ட தொடக்கப்பள்ளிகளும் [தரம் 1 – 5], ஐந்தாண்டு படிப்புகள் கொண்ட இடைநிலைக் கல்வியும், [தரம் 6 – 10], இரண்டாண்டு படிப்பு கொண்ட மேனிலைப்பள்ளிகளும் [தரம் 11 – 12], நான்கு ஆண்டு படிப்பு கொண்ட இளநிலை பட்டப்படிப்பு மற்றும் ஒராண்டு கால முதுநிலை பட்டப்படிப்பு கொண்ட பல்கலைக்கழகங்களும், கல்லூரிகளும் உள்ளது.
வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.

மேற்கோள்கள்
-----------

விக்கிமீடியா பொதுவகத்தில்,  
 ***நேத்ரோகோனா மாவட்டம்***   
என்பதின் ஊடகங்கள் உள்ளன. 


1. ↑  Sanjay Sarkar (2012). "Netrokona District". in Sirajul Islam and Ahmed A. Jamal. *Banglapedia: National Encyclopedia of Bangladesh* (Second ). Asiatic Society of Bangladesh. .
2. ↑  Community Report Netrokona Zila June 2012
[*தொடர்பிழந்த இணைப்பு*]

வெளி இணைப்புகள்
---------------

* மாவட்ட இணையதளம்

24°53′N 90°44′E﻿ / ﻿24.88°N 90.73°E﻿ / 24.88; 90.73
மாவோயிஸ்ட் கட்டுபாட்டுப்பகுதி
நேபாள கம்யூனிஸ்ட் கட்சி (மாவோவாதிகள்) இன் 10 ம் ஆண்டு நிறைவை குறிக்கும் சுவரொட்டி ஒன்று
**நேபாள கம்யுனிஸ்ட் கட்சி** அல்லது மாவோயிஸ்ட் (Communist Party of Nepal - Maoist Centre) என அழைக்கப்படும் இக்கட்சியானது அரசியல் இராணுவ அமைப்பாகும். இக்கட்சியே நேபாள மக்கள் புரட்சியினைத் தலைமைதாங்கி நடத்தி வருகிறது. 1994 ம் ஆண்டு பிரசந்தா எனும் **புஷ்ப கமால் தகால்** தலைமையில் அமைக்கப்பட்டது. இக்கட்சியும் இதன் இராணுவ அமைப்பும், நேபாளத்தில் மன்னராட்சியை ஒழித்து புதிய ஜனநாயக சமூக ஆட்சி அமைப்பினை உருவாக்கும் இலட்சியத்துடன் போராடுவதாக தமது அறிக்கைகள் மூலம் கூறி வருகின்றன.

இவ்வமைப்பு ஏற்கனவே நேபாளத்தில் **நேபாள கம்யூனிஸ்ட் கட்சி** என்ற பெயருடன் இயங்கிக்கொண்டிருந்த அரசியல் கட்சியில் ஏற்பட்ட பிளவின் மூலம் உண்டானது.
1996 இல் **நேபாள மக்கள் புரட்சி** என்ற பெயரிலான மக்கள் போராட்டத்தினை நேபாள கம்யூனிஸ்ட் கட்சி (மாவோவாதிகள்) பிரகடனப்படுத்தியது. தொடர்ச்சியான மாவோவாத மக்கள் போராட்டக் கரந்தடி உத்திப் போர்முறையின் மூலம் நாட்டின் பெரும்பாலான பாகங்களைத் தமது கட்டுப்பாட்டின் கீழ் இவர்கள் கொண்டுவந்துள்ளனர். நேபாள கம்யுனிஸ்ட் கட்சியானது, புரட்சிகரமான பன்னாட்டு இயக்கம் (Revolutionary Internationalist Movement), தெற்காசிய மாவோயிஸ்டு கட்சிகள் மற்றும் அமைப்புகளின் ஒருங்கிணைப்பு குழு ஆகியவற்றில் (Coordination Committee of Maoist Parties and Organizations of South Asia) ஆகிய அமைப்புகளில் அங்கத்துவம் வகிக்கிறது.

விமர்சனம்
---------

* அமெரிக்க அரசின் பயங்கரவாத அமைப்புக்களின் பட்டியலில் நேபாள கம்யுனிஸ்ட் கட்சி உள்ளது.
* ஐரோப்பிய ஒன்றியம் 2005 ம் ஆண்டில் வெளியிட்ட அறிக்கையில் மாவோயிஸ்டுக்கள் உள்நாட்டுப்போரில் சிறுவர்களை ஈடுபடுத்துகின்றது என குற்றம்சாட்டியுள்ளது.
* கொலைகள், கட்டாய ஆட்சேர்ப்பு போன்றவற்றில் மாவோயிஸ்ட்கள் ஈடுபடுவதாக மனித உரிமை அமைப்புக்கள் குற்றஞ்சாட்டியுள்ளது.

கட்சியின் முழக்கங்கள்
---------------------

* உலகத் தொழிலாளரே, ஒன்றுபடுங்கள்
* நேபாள மாவோவாத கம்யூனிஸ்ட் கட்சி நீடூழி வாழ்க!
* "மார்க்சியமும் லெனினியமும் மாவோயிசமும் பிரசந்தாவின் பாதையும் நீடூழி வாழ்க!

வெளி இணைப்புக்கள்
-----------------

* நேபாள கம்யுனிஸ்ட் கட்சியினரின் உத்தியோகபூர்வ வலைத்தளம்
* நேபாள கம்யுனிஸ்ட் கட்சி தலைவரின்பேட்டி பரணிடப்பட்டது 2006-02-07 at the வந்தவழி இயந்திரம்
* நேபாள மாவோயிஸ்டுகளும் ஈழப் புலிகளும் (ஆய்வு)
**ரூபா தேவி** (பிறப்பு: 1989 மார்ச் 25) தமிழ்நாட்டில் உள்ள திண்டுக்கல் மாவட்டத்தின் கால்பந்து விளையாட்டு வீராங்கனையாக தனது விளையாட்டு வாழ்க்கையை துவக்கியவர். 2016 ஆம் ஆண்டு ஜனவரி மாதத்தில் சர்வதேச கால்பந்து சம்மேளமான ஃபிஃபாவின் நடுவராக நியமிக்கப்பட்டார்.

ஃ பிஃ பா  அமைப்பின்  முதல் தமிழக பெண்  நடுவர்
---------------------------------------------

இதன் மூலம், தமிழகத்தில் இருந்து, ஃபிஃபா கால்பந்து  நடுவராக செயல்பட தேர்ந்தெடுக்கப்பட்ட முதல் பெண் என்ற பெருமையை ரூபா  தேவி பெற்றார். இது வரை,  ஃ பிஃ பா  அமைப்பின்  பெண்   நடுவர்களாக இந்திய பெண்கள் ஐவர் மட்டுமே  தேந்தெடுக்கப்பட்டுள்ளனர் என்பது குறிப்பிடத்தக்கது.

ரூபா தேவி சிறுமியாக இருந்த போது, திண்டுக்கல் மாவட்டத்தில் கால்பந்து  விளையாட்டு பிரபலமான விளையாட்டாக இருந்தது. கால்பந்து மைதானத்துக்கு சென்ற ரூபா தேவி,  அங்கு விளையாடுபவர்களை பார்த்து தானும் கால்பந்து வீராங்கனையாக வேண்டும் என்று விருப்பப்பட்டுள்ளார்.

ரூபா தேவி விளையாடிய அணிகள்
--------------------------

ஆரம்பத்தில் திண்டுக்கல் மாவட்ட மகளிர் கால்பந்து அணிக்காக விளையாடிய ரூபா தேவி, பின்னர் மதுரை காமராஜர் பல்கலைக்கழக மகளிர் கால்பந்து அணி, அண்ணாமலை பல்கலைக்கழக் அணி, தமிழ்நாடு மகளிர் கால்பந்து அணி என  பல அணிகளுக்காக விளையாடியுள்ளார்.

திண்டுக்கல்லில் உள்ள ஒரு சாதாரண  குடும்பத்தை சேர்ந்த ரூபா தேவியின் விளையாட்டு வாழ்க்கைக்கு தேவையான அனைத்து செலவுகளையும் திண்டுக்கல் கால்பந்து அமைப்பு கவனித்துக் கொண்டது.

பிஎஸ்சி மற்றும் பி.எட். மற்றும் முதுநிலை பட்டய சுகாதார ஆய்வாளர் கல்வியை பூர்த்தி செய்துள்ள  ரூபா தேவி, புதிய தலைமுறை தொலைக்காட்சியின் 'சக்தி விருது' , ரெயின் டிராப்ஸ்  நிறுவன விருது  உள்பட பல விருதுகளை, தனது விளையாட்டு சாதனைகளுக்காக பெற்றுள்ளார்.

குறிப்புகள்
-----------

1. 1 2 3
2. 1 2 3
3. ↑
4. ↑
**ரூபா டி. மவுட்கில்** என்பவர் இந்தியக் காவல் பணி அதிகாரியாவார். ரூபா கர்நாடக மாநிலம், தாவணகெரேவைச் சேர்ந்தவர். 2000 ஆம் ஆண்டு ஆட்சிப் பணி தேர்வில் தேர்ச்சி பெற்ற இவர், இந்திய காவல் பணியை விரும்பி ஏற்றார். ஐதராபாத்தில் நடந்த இகாப ப‌யிற்சியில் ஐந்தாவது இடத்தையும் பிடித்த இவர் இந்தியப் பிரதமர், குடியரசுத் தலைவர், முதல்வர் உள்ளிட்டோரின் பாதுகாப்பு அதிகாரியாக செயல்பட்டுள்ளார். இவர் துனிச்சலான அதிகாரியாக கருதப்படுகிறார். 

2000 ஆம் ஆண்டு பீதர் மாவட்ட காவல் கண்காணிப்பாளராக பொறுப்பேற்றார், அங்கு செயல்பட்டுவந்த கனிமவள கொள்ளையர்கள் மீது கடும் நடவடிக்கை மேற்கொண்டார். இதுபோன்ற இவரது பணிகளின் காரணமாக அடிக்கடி பணிமாற்றம் செய்யப்பட்டு, யாதகிரி, கதக், தும்கூர் உள்ளிட்ட மாவட்ட காவல் கண்காணிப்பாளராகவும் பணியாற்றி யுள்ளார். தார்வார் மாவட்ட காவல் கண்காணிப்பாளராக இருந்தபோது, ஹூப்ளியில் அப்போதைய‌ மத்திய‌பிரதேச முதல்வர் உமா பாரதி பங்கேற்ற பேரணியில் வன்முறை ஏற்பட்டது. இந்த வழக்கு அப்போதைய ஹூப்ளி மாவட்ட நீதிபதியான ஜான் மைக்கேல் டி' குன்ஹா அளித்த உத்தரவின்பேரில், உமாபாரதியை கைது செய்தார். 2017 சூன் மாத இறுதியில் கர்நாடக சிறைத் துறையின் முதல் பெண் டிஐஜியாக பொறுப்பேற்றார். இந்நிலையில் பெங்களூரு பரப்பன அக்ரகார மத்தியச் சிறைச்சாலையில் உள்ள சசிகலாவுக்கு சிறப்பு சலுகைகளை அளிக்க அதிகாரிகள் இரண்டு கோடி கையூட்டு பெற்றதாக புகார் அளித்தார்.

கன்னட முன்னணி நாளிதழ்களில் காவல் துறை சீர்திருத்தம், பெண் பாதுகாப்பு, சட்டம் ஒழுங்கு, மனிதாபிமானம் தொடர்பாக ரூபா கட்டுரைகள் எழுதி வருகிறார்.

மேற்கோள்கள்
-----------

1. ↑  "சசிகலா இலஞ்சம் கொடுத்தது குறித்து விசாரிக்க தனி அதிகாரி நியமனம்". *செய்தி*. தினகரன். 15 சூலை 2017. 16 சூலை 2017 அன்று பார்க்கப்பட்டது.
2. ↑  இரா. வினோத் (14 சூலை 2017). "சசிகலாவை சிக்க வைத்த பெண் டிஐஜி ரூபா யார்?". *செய்திக் கட்டுரை*. தி இந்து. 16 சூலை 2017 அன்று பார்க்கப்பட்டது.
**ரூபாய்** (***Rubaai***) எம். அன்பழகன் இயக்கத்தில், 2017 ஆம் ஆண்டு வெளிவந்த இந்தியத் தமிழ்த் திரைப்படமாகும். பிரபு சாலமன் தயாரிப்பில், டி. இமான் இசையில், 14 ஜூலை 2017 ஆம் ஆண்டு வெளிவந்தது. இதில், சந்திரன், ஆனந்தி, சின்னி ஜெயந்த் மற்றும் பலர் நடித்துள்ளனர்.

நடிகர்கள்
---------

சந்திரன், ஆனந்தி, கிஷோர் ரவிச்சந்திரன், சின்னி ஜெயந்த், மனோகர், ஜி. மாரிமுத்து, வெற்றிவேல் ராஜா, ஹலோ கந்தசாமி, பரோட்டா முருகேஷ், தாஸ், மூணார் சுப்பிரமணி, ஞானவேல், மைனா பாலா.

கதைச்சுருக்கம்
--------------

இரு நண்பர்களான பரணியும் (சந்திரன்) பாபுவும் (கிஷோர் ரவிச்சந்திரன்) சின்ன டிரக் ஓட்டும் தொழில் செய்பவர்கள். தேனியில் இருக்கும் அவர்கள், வண்டி கடனை கட்ட இயலாமல் போகிறது. அந்நிலையில், குங்குமராஜன் (சின்னி ஜெயந்த்) என்பவருக்கு வீடு மாற்றி கொடுக்கும் வேலையை செய்யும் பொழுது, அவரின் மகள், பொன்னியை (ஆனந்தி) காதல் செய்கிறான் பரணி. குங்குமராஜன் குடிபுகும் புது வீடு அவருக்கு கிடைக்காமல் போவதால், அந்த சின்ன டிரகிலேயே இரவு முழுவதும் பொருட்களுடன் சென்னையில் அலைய நேரிடுகிறது.

அதே சமயம், மணி ஷர்மா (ஹரிஷ்) பொலிஸிடமிருந்து தப்பிப்பதற்காக திருடிய பணத்தை அந்த சின்ன டிரக்கில் மறைத்து வைக்க நேரிடுகிறது.

வெகு நேரம் தேடியும் வீடு கிடைக்காமல் போன கோபத்தில், பொருட்களை நடுவீதியில் இறக்கி வைக்கும் பொழுது நிறைய பணத்தை பார்க்கும் குங்குமராஜனுக்கு மாரடைப்பு ஏற்பட்டு மருத்துவமனையில் அனுமதிக்கப்படுகிறார். அவர் குணமடைவதற்குள் கிடைத்த முக்கால்வாசி பணத்தை மூவரும் செலவு செய்துவிடுகிறார்கள். மணி ஷர்மாவும் போலீசும் பணத்தை தீவிரமாக தேட, பரணியும் பாபுவும் மாட்டிக்கொண்டார்களா என்பதே மீதிக் கதையாகும்.

ஒலிப்பதிவு
----------

இப்படத்தின் பின்னணி மற்றும் பாடல்களின் இசையை டி.டி. இமான் அமைத்தார். யுகபாரதி எழுதிய நான்கு பாடல்களை கொண்ட தொகுப்பு, சோனி மியூசிக் இந்தியா நிறுவனத்தால் 26 அக்டோபர் 2016 அன்று வெளியிடப்பட்டது.

தயாரிப்பு
---------

பிரபு சாலமனின் கயல் என்ற திரைப்படத்தில் நடித்த சந்திரனும் ஆனந்தியும் இந்த படத்தில் நடித்துள்ளனர். *பைசா* என்ற பெயருடன், 2015 ஆம் ஆண்டு துவக்கத்தில் தயாரிப்பு பணிகள் துவங்கின. அப்போது, படத்தின் பெயர் *பைசல்* என்று ஊடகங்களில் தவறாக வெளியானது. 2016 மத்தியில் படம் *ரூபாய்* என்று பெயரிடப்பட்டது.

வெளியீடு
--------

*பண்டிகை*, *ஜெமினி கணேசனும் சுருளிராஜனும், திரி* போன்ற படங்களுடன் 14 ஜூலை 2017 அன்று *ருபாய்* படமும் வெளியானது.

விமர்சனம்
---------

காதல் மற்றும் அதிரடி காட்சிகளின் கலவை ரசிக்கும்படி அமையவில்லை என்றும், நல்ல முயற்சி என்றாலும், தவறுகள் பல இருப்பதாகவும், படம் சரியான வசூலை பெறவில்லை என்றும் விமர்சனம் செய்யப்பட்டது.

மேற்கோள்கள்
-----------

1. ↑  "No stopping Prabhu Solomon !". *www.behindwoods.com*. 2022-09-27 அன்று பார்க்கப்பட்டது.
2. ↑  "http://www.indiaglitz.com/". External link in `|title=` (உதவி)
3. ↑  "http://www.newindianexpress.com/". External link in `|title=` (உதவி)
4. ↑  "http://www.behindwoods.com". External link in `|title=` (உதவி)
5. ↑  "http://www.newindianexpress.com". External link in `|title=` (உதவி)
6. ↑  "http://timesofindia.indiatimes.com". External link in `|title=` (உதவி)
7. ↑  "http://www.deccanchronicle.com". External link in `|title=` (உதவி)
8. ↑  "http://www.newindianexpress.com". External link in `|title=` (உதவி)
**திருச்சம்பரம் கோவில்** தென் இந்தியாவின், கேரளாவில் உள்ள கண்ணூர் மாவட்டத்தில் இருந்து சுமார் 20 கிலோ மீட்டர் தொலைவில் உள்ளது. அது வணிக ரீதியில் நறுமணப் பண்டங்களுக்குப் பெயர் போன தளிப்பரம்பா நகரத்திற்கு அருகாமையில் அமைந்துள்ளது. இந்தக் கோவிலின் பெயரானது, திரு சம்பரம் அல்லது புனித சம்பரம் என்று அறியப்பட்ட மகரிஷி சம்பரம் என்பவர் நினைவில் அமைந்ததாகும்.

ஆலய சிறப்பு
-----------

இந்தக் கோவிலில் அமர்ந்து அருள் பாலிப்பவர் இறைவன் கிருஷ்ணராகும். இந்தக் கோவிலின் கர்பக்கிரகம் மற்றும் இதர சுவர்களில் காணப்படும் சிற்பங்கள் சிற்பக்கலைக்கு ஒரு பெரிய எடுத்துக் காட்டாகும். தென் இந்தியாவில் அமைந்திருக்கும் இந்தக் கோவிலின் சுவர்களில் காணப்படும் வண்ண வண்ண ஓவியங்களின் அழகையும் மெருகையும் சொல்வதற்கு ஈடாகாது. திருச்சம்பரம் கோவிலில் மூன்று குளங்கள் காணப்படுகின்றன. மேலும் துர்க்கை அம்மனை வழிபடும் சந்நிதியில் நாலு பக்கமும் நீரால் சூழ்ந்துள்ளது ஒரு அற்புதக் காட்சியாகும்.

திருவிழா
--------

ஆண்டுதோறும் நடைபெறும் கோவில் திருவிழா (உற்சவம்) மிகவும் அழகான நிகழ்ச்சியாகும். இந்த விழா பதினைந்து நாட்கள் நீண்டதாகும், மலையாள வழக்கப்படி கும்ப மாதம் 22 முதல் மலையாள நாட்காட்டிக் குறிப்பின் படி (பொதுவாக மார்ச் 6) இந்த உற்சவம் கொடியேற்றம் (கோவில் கொடியை பறக்க விடுவது) நிகழ்ச்சியுடன் துவங்குகிறது, மேலும் மீனம் மாதம் 6 அன்று முடிவுக்கு வருகிறது (பொதுவாக மார்ச் 20) மேலும் கூடிப்பிரியல் நிகழ்ச்சியுடன் முடிவடைகிறது (உற்சவம் முடிவு பெறுதல்). இதற்கு இடையிலான, 11 நாட்களுக்கு, திடம்பு நிறுத்தம் (கிருஷ்ணர் மற்றும் பாலராமரின் பக்தர்களுடன் கூடிய ஆட்டம் பாட்டம்) என்ற நடன நிகழ்ச்சி பூகொத் நடையில் நடைபெறும் ( திருச்சம்பரம் கோவிலில் இருந்து 1 கிலோ மீட்டர் தொலைவில்).
**பட்டவர்த்தி தான்தோன்றீஸ்வரர் கோயில்** தமிழ்நாட்டில் தஞ்சாவூர் மாவட்டம், பட்டவர்த்தி என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் தான்தோன்றீஸ்வரர், தையல்நாயகி சன்னதிகளும், விநாயகர், முருகன், சண்டிகேஸ்வரர், நால்வர், நவக்கிரகம், சூரியன், தெட்சிணாமூர்த்தி, துர்க்கை உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மாசி மாதம் சிவன்ராத்திரி முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பட்டறைப் பெரும்புதூர் தொல்லியற் களம்** என்பது திருவள்ளூரில் இருந்து திருத்தணி செல்லும் சாலையில் 12 கிலோ மீட்டர் தொலைவில் உள்ளது.

பட்டறைப் பெரும்புதூரில் நடந்த
அகழ்வாராய்ச்சியில் 30 ஆயிரம் ஆண்டுகளுக்கு முன்பே இப்பகுதியில் மனிதர்கள் வாழ்ந்ததற்கான தடயங்கள் கிடைத்துள்ளன. மேலும், உலகம் முழுக்க தமிழர்கள் கொண்டிருந்த வணிகத் தொடர்புகளுக்கான சான்றுகளும் தமிழர்கள் வணிகச் சிறப்பை பறை சாற்றுகின்றன.

அகழ்வாராய்ச்சி நடைபெற்ற இடங்கள்
-------------------------------

கொற்றலை ஆற்றுப் படுகையிலிருந்து சிறிது தூரத்தில் பட்டறைப் பெரும்புதூரில் உள்ள ஆனைமேடு, நத்தமேடு, இருளந்தோப்பு ஆகிய இடங்களில் மொத்தம் 12 ஆய்வுக் குழிகள் தோண்டப்பட்டு இந்த ஆய்வு மேற்கொள்ளப்பட்டது.

மக்கள் வாழ்ந்த காலம்
--------------------

தமிழ்நாட்டில் கிடைத்துள்ளவற்றிலேயே மிக அரிதாக கற்காலத்தைச் சேர்ந்த பொருட்களும் இந்த அகழ்வாய்வில் கிடைத்துள்ளன.அதன் அடிப்படையில் பார்த்தால் இப்பகுதியில் 30 ஆயிரம் ஆண்டுகளாக தொடர்ச்சியாக மனித இனம் வாழ்ந்து வருவதற்கான சாத்தியக்கூறுகள் இருப்பதாக அகழ்வாராய்ச்சியாளர்கள் கருதுகின்றனர்.
.

அகழ்வாராய்ச்சியில் கிடைத்த பொருட்கள்
------------------------------------

பழங்கற்காலத்தைச் சேர்ந்த இரு பக்க முனையுடைய கத்தி, புதிய கற்காலத்தைச் சேர்ந்த கோடாரிகள், சாம்பல் நிற மண்பாண்ட ஓடு, ரோமானிய மட்பாண்ட வகையான ரௌலட் மட்பாண்ட ஓடு, 23 உறைகளைக் கொண்ட உறை கிணறு,செப்புப் பொருட்கள், கல் மணிகள், யானைத் தந்தத்தால் ஆண ஆபரணம், தமிழ் பிரம்மி எழுத்துக் கொண்ட பானை ஓடுகள், கூம்பு வடிவ ஜாடிகள் ஆகியவை இங்கே கிடைத்திருக்கின்றன.

ரோமானியர்களுடன் வர்த்தகம்
-------------------------

ரோமானிய மட்பாண்ட வகைகள் கிடைத்திருப்பதால் சங்ககாலத்தில் இந்த இடம் ரோமானியர்களுடன் வர்த்தகம் மேற்கொண்டிருக்கக்கூடிய ஒரு வர்த்தக மையமாக இருந்திருக்கக்கூடும் என அகழ்வாராய்ச்சியாளர்கள் கருதுகின்றனர்.

மேற்கோள்கள்
-----------

1. 1 2 3 4  "சென்னை அருகே 30 ஆயிரம் ஆண்டுகளாக மனிதர்கள் வாழ்ந்த இடம்". BBC தமிழ். 7 சூலை 2016 அன்று பார்க்கப்பட்டது.
2. 1 2  "தோண்டத் தோண்ட ஆச்சிரியங்கள்". புதியதலைமுறை இதழ்.
[*தொடர்பிழந்த இணைப்பு*]
***நூரி - ஜாம் தமாச்சி*** ( சிந்தி மொழி: نوري ڄام تماچي‎ ) இளவரசரான '''ஜாம் தமாச்சி''' அழகான மீனவப் பெண்ணான நூரியைக் காதலிப்பது பற்றிய பிரபலமான கதையாகும். நூரி தனது பரிபூரண சரணடைதல் மற்றும் கீழ்ப்படிதல் ஆகியவற்றால் இளவரசரான தமாச்சியை  மகிழ்ச்சியடையச் செய்கிறாள், அவள் காதலை உணர்ந்த அவன் அவளை மற்ற ராணிகளை விட உயர்ந்த நிலையில் வைத்து நடத்துகிறான். 

 

இந்தக் கதை சிந்திக் கவிஞர் ஷா அப்துல் லத்தீப் பித்தாய்யின் கவிதை புத்தகமான **ஷாவின் கவிதை இதழ்கள்** (ஷா ஜோ ரிசாலோ) இல் சொல்லப்பட்டுள்ள ஏழு கதைகளில் ஒன்றாகும் மற்றும் பாகிஸ்தானின் சிந்துவில் இருந்து பிரபலமான ஏழு சோகக் காதல்களின் ஒரு பகுதியாகும். இந்த துயரமான காதல் கதாநாயகிகள் *உமர் மாருய்*, *மோமல் ரானோ*, *சுஹானி மெஹர்*, *லிலன் சானேசர்*, *சாசுய் புன்குன்* மற்றும் *சோரத் ராய் தியாச் இவைகள்* பொதுவாக சிந்துவின் ஏழு ராணிகள் அல்லது ஷா அப்துல் லத்தீஃப் பிட்டாயின் ஏழு கதாநாயகிகள் என்று அழைக்கப்படுவார்கள்.

ஏழு கதைகளில் இந்த கதை ஒன்றே நிறைவேறிய காதல் மற்றும் மகிழ்ச்சி ஏற்படுத்தும் தவிர மற்றவையெல்லாம் தனிமை, பிரிவு, துணிச்சல் மற்றும் காதலின் வலியை சொல்பவையே.

கண்ணோட்டம்
----------

ஜாம் தமாச்சி பாகிஸ்தானின் சிந்து, தட்டாவின் ஆட்சியாளரான ஒரு சம்மா வம்ச இளவரசன் ஆவான், ஜெர்ருக் மற்றும் தட்டா இடங்களுக்கு இடையே மூன்று ஏரிகள் உள்ளன, அவை கீஞ்சார், சோல்மாரி மற்றும் சோனாஹ்ரி என்று அழைக்கப்படுகின்றன. கீஞ்சார் நதியின் கரையில், பழமையான மீன்பிடி கிராமம் இருந்த இடத்தைக் குறிக்கும் உடைந்த சுவர்கள் இன்னமும் காணப்படுகின்றன. இந்த மீனவகுலத்தைச் சேர்ந்த நூரி என்ற பெண், ஜாம் தமாச்சியின் கவனத்தை அவளது அன்பினால் ஈர்க்கிறாள், அவள் அவனை வெறித்தனமாக காதலித்து, இன்னும் சொல்லப்போனால் தன் வெறித்தனமான காதலினால் அவனை மயக்கி அவளை அரச குடும்பத்தின் அனைத்து இளவரசிகளுக்கும் மேலாக உயர்த்தினாள். அவளுடைய சுத்தமான பெயர் *காந்த்ரி* என்பதாகும், 

இந்த புராணக்கதை எண்ணற்ற முறை சூஃபிகளால் தெய்வீக அன்பிற்கு உருவகமாக மீண்டும் மீண்டும் பயன்படுத்தப்படுகிறது மற்றும் ஷா அப்துல் லத்தீஃப் பிதாயின் கவிதைத் தொகுப்பான ***ஷாவின் கவிதை இதழ்கள்*** *(ஷா ஜோ ரிசாலோ)வில்* அதன் மிக அழகான மீனவ பெண் அரச ஆண் என்னும் பாடபேத வடிவம் சுட்டிக்காட்டப்படுகிறது. இந்த கதையின் மூலம், பணிவு என்பதே பெரிய விஷயம் அதுவே யாரையும் உயர்ந்த நிலைக்கு கொண்டு செல்லும் என என்று ஷா சுட்டி காட்டுகிறார்.

நூரியின் கல்லறை
---------------

பல்வேறு கதைகளின் படி, நூரி தற்போதைய பாகிஸ்தானின் கீஞ்சார் ஏரியின் நடுவில் புதைக்கப்பட்டார். அவரது கடைசி ஓய்வு இடத்திற்கு தினமும் நூற்றுக்கணக்கான சுற்றுலாப் பயணிகள் வருகிறார்கள்.

மேலும் பார்க்கவும்
------------------

* சுர் காமோத்
* ஜாம் டமாச்சி
* சம்மா வம்சம்
* சிந்துவின் கல்லறை ஓவியங்கள்

மேற்கோள்கள்
-----------

1. ↑  K F MIRZA (Mirza Kalich Beg) (1980), *Life of Shah Abdul Latif Bhittai: A Brief Commentary on his Risalo*, Hyderabad, Sindh, Pakistan: Bhit Shah cultural centre committee
**கோல்ட் வின்னர்**(ஆங்கில மொழி: *Gold winner*) என்பது காளீஸ்வரி ரிபைனரி பிரைவேட் லிமிடெட் தயாரிக்கும் எண்ணெய் வகைகளின் அடையாளப் பெயராகும். நிலக்கடலை எண்ணெய், சூரியகாந்தி எண்ணெய், பார்ம் எண்ணெய், ஆலிவ் எண்ணெய், வனஸ்பதி, சோயாபீன் எண்ணெய் எனப் பல்வேறு எண்ணெய் வகைகள் கோல்டு வின்னர் என்ற பெயரில் விற்பனை செய்யப்பட்டு வருகிறது. இந்தியா, சிங்கப்பூர், மலேசியா, புருனே, குவைத், யுஏஇ, ஆஸ்திரேலியா, இங்கிலாந்து மற்றும் இலங்கை ஆகிய நாடுகளில் சந்தைகளைக் கொண்டுள்ளது.

வரலாறு
------

1970 களில் ஜி. முனுசாமி நாடார் தொடங்கிய ஒரு சிறிய மளிகைக் கடையுடன் இதன் வரலாறு தொடங்குகிறது. பின்னர் 1993 ஆம் ஆண்டில் சென்னைக்கு அருகிலுள்ள காளீஸ்வரி ரிபைனரி பிரைவேட் லிமிடெட் நிறுவனத்தை வாங்கி பெரிய நிறுவனமாக விரிவுபடுதினார். 2005 ஆம் ஆண்டில், இது HACCP (Hazard Analysis Critical Control Points) சான்றிதழைப் பெற்றுள்ளது, இந்தச் சான்றிதழ்படி இதன் எண்ணெயில் நச்சு, வேதியியல் அல்லது உயிரியல் மாசு இல்லை என்றும் 5 ஆண்டுகளுக்கு செல்லுபடியாகும் என்றும் சான்றளிக்கப்பட்டுள்ளது. சென்னை அருகே வேங்கைவாசலில் உள்ள இதன் எண்ணெய் உற்பத்தி தொழிற்சாலைக்கு டி.யு.வி. மேலாண்மை சேவைகள் நிறுவனம் 2000: ஐஎஸ்ஓ 9001 தரச் சான்றிதழ் அளித்துள்ளது.  
2007 ஆம் ஆண்டில், இந்நிறுவனம் அமெரிக்க கொழுப்புகள் மற்றும் எண்ணெய்கள் சுத்திகரிப்பு ஆலோசகர் ராபர்ட் எம். பியர்ஸுடன் புரிந்துணர்வு ஒப்பந்தத்தில் கையெழுத்திட்டது. ஆலோசகர் தற்போதைய தயாரிப்பை மேம்படுத்துவதற்கும் புதிய தயாரிப்புகளை உருவாக்குவதற்கும் யோசனைகளை பரிந்துரைப்பார் என்று எதிர்பார்க்கப்படுகிறது.

பொருட்கள்
---------

'கோல்டு வின்னர் சூரியகாந்தி எண்ணெய்', 'கோல்டு வின்னர் கடலை எண்ணெய்', 'கோல்டு வின்னர் விடா டி3+' - வைட்டமின் டி3+ சத்து நிறைந்த சமையல் எண்ணெய், 'கோல்டு வின்னர் வனஸ்பதி' - நெய்க்கு மாற்றாகப் பயன்படும் சைவ எண்ணெய் போன்றவை இதன் முக்கியத் தயாரிப்புகளாகும்.

வருமானவரி சோதனை
---------------

2017 மே 17 ஆம் தேதி முதல் 21 ஆம் தேதி வரை நடந்த வருமான வரித்துறையினர் சோதனையை அடுத்து 90 கோடி ரூபாய் அளவுக்கு வரி ஏய்ப்பு செய்துள்ளதாக அந்நிறுவனம் ஒப்புக் கொண்டுள்ளதாக வருமான வரித்துறையினர் அறிவித்தனர். இதையடுத்து வருமான வரித்துறை விதிமுறைகளின்படி 107 சதவீதம் அபராதம் விதிக்கப்பட்டுள்ளது.

குறிப்புகள்
-----------

1. ↑  "கோல்டு வின்னர் எண்ணெய் நிறுவனத்தின் முத்திரையை பயன்படுத்த 9 நிறுவனங்களுக்கு தடை: உயர் நீதிமன்றம் உத்தரவு". *www.dinakaran.com*. 2019-05-22 அன்று மூலம் பரணிடப்பட்டது. 2019-11-01 அன்று பார்க்கப்பட்டது.
2. ↑   *India's New Capitalists: Caste, Business, and Industry in a Modern Nation*. 16 September 2008.
3. ↑  "Gold winner gets quality certification, Virudhunagar". *The Hindu Business Line*. 6 September 2005. .
4. ↑  "Gold Winner ties up with U.S. consultant". *The Hindu*. 14 April 2007. Archived from the original on 11 ஜூன் 2007. .
5. ↑  "கோல்டு வின்னர் விடா டி3+ சமையல் எண்ணெய் அறிமுகம்". தமிழ் இந்து.. பார்த்த நாள்: 1 November 2019.
6. ↑  "ரூ.90 கோடி வரி ஏய்ப்பு செய்த கோல்டு வின்னர் கம்பெனி : 107% அபராதம் விதித்த வருமான வரித் துறை!!!". *Asianet News Network Pvt Ltd*. 2019-11-01 அன்று பார்க்கப்பட்டது.
**ஆசிய பசிபிக் கணித ஒலிம்பியாட் (APMO)** 1989 ஆம் ஆண்டு முதல் துவங்கப்பட்டது. ஆசிய பசிபிக் பிராந்தியத்தில் உள்ள நாடுகளை உள்ளடக்கிய ஒரு பிராந்திய கணித போட்டியாகும். அமெரிக்கா APMO இல் பங்கேற்கிறது. ஒவ்வொரு ஆண்டும், வட மற்றும் தென் அமெரிக்க நாடுகளில் பங்கேற்கும் நாடுகளுக்கு மார்ச் இரண்டாவது திங்கட்கிழமை பிற்பகல் நடைபெறும், மற்றும் மேற்கு பசிபிக் மற்றும் ஆசியாவில் பங்கு நாடுகளுக்கு மார்ச் இரண்டாவது செவ்வாயன்று காலையில் நடைபெறும்.

ஆசிய பசிபிக் கணித ஒலிம்பியாட் நோக்கம்
-------------------------------------

அனைத்து பசிபிக்-ரிம் நாடுகளில் கணித ரீதியாக சவாலான மீள்திறன் மிக்க பள்ளி மாணவர்களை கண்டுபிடித்து, ஊக்குவித்தல் மற்றும் பசிபிக்-ரிம் பிராந்தியத்தில் மாணவர்களுக்கும் ஆசிரியர்களுக்கும் இடையே நட்பான சர்வதேச உறவுகளை வளர்த்தல், ஒத்துழைத்தல் பசிபிக் பிராந்தியம் முழுவதும் பள்ளி பாடத்திட்டங்கள் மற்றும் நடைமுறையில் தகவல் பரிமாற்றம் ஒரு வாய்ப்பை உருவாக்குதல் ஒலிம்பியாட் வகை செயல்பாடுகளில் கணித ஈடுபாடு ஊக்கம் மற்றும் ஆதரவு, APMO பங்கேற்கும் நாடுகளுக்கு மட்டும் அல்லாமல் பிற பசிபிக்-ரிம் நாடுகளுக்கும் வழங்குகிறது

### மதிப்பெண் மற்றும் வடிவமைப்பு

ஆசிய பசிபிக் கணித ஒலிம்பியாட் போட்டியில் ஒரு நான்கு-மணிநேர வினாத்தாளை உள்ளடக்கியள்ளது, இதில் ஐந்து கடினமான கேள்விகள் மற்றும் ஒவ்வொன்றும் அதிகபட்சமாக 7 புள்ளிகள் கொண்டுள்ளது.போட்டியாளர்கள் ஒரு பல்கலைக்கழகத்தில் முறையாக பதிவு செய்யப்படக்கூடாது
(அல்லது அதற்கு சமமான இரண்டாம் நிலை நிறுவனத்தில்) மற்றும் அவர்கள் போட்டியில் கலந்து ஆண்டின் ஜூலை 1 இல் 20 வயதிற்குள் இருக்க வேண்டும்.

1. ↑  "mathematics\_Olympiad". 20 சூலை 2017 அன்று பார்க்கப்பட்டது.
**தினேந்திரநாத் தாகூர் (Dinendranath Tagore)** (1882-1935), மேலும் **தினு தாகூர்** என்றழைக்கப்படும் இவர் ஓர் வங்காள இசைக்கலைஞரும் மற்றும் புகழ்பெற்ற பாடகரும், இரவீந்திரநாத் தாகூரின் மூத்த சகோதரரின் பேரனுமாவார். இவர் இரவீந்திரநாத் விரும்பக்கூடிய பல மெட்டுகளை உடனுக்குடன் இசையமைத்தார். விஸ்வபாரதிதியின் இசைப் பள்ளியின் முதல்வராகவும் மற்றும் நடன, நாடகம் மற்றும் இசை நிறுவனமான சங்கீத பவானை என்ற இசைப் பள்ளியின் தொடக்க ஆண்டுகளில் பணிபுரிந்தார்.  தாகூரின் பாடல்களை ரவீந்திர சங்கீதம் என்ற பெயரில் அறிமுகப்படுத்திய முதல் நபர் இவர்தான். 

தினேந்திரநாத் திவிஜேந்திரநாத் தாகூரின் மூத்த மகன் திவேபேந்திரநாத்தின் மகன் ஆவார். மேலும் தாகூர் குடும்பத்தைச் சேர்ந்த ஜோரசங்கோ தாகூர் மாளிகையின் கலாச்சார ரீதியாக வளமான சூழலில் பிறந்தார். இவர் குறிப்பாக இந்துஸ்தானி இசையில் நன்கு பயிற்சி பெற்றவராவார். மேலும் பல ஆரம்பகால ரவீந்திர சங்கீதம் இவரது குரலில் காப்பகங்களிலும் பதிவுகளிலும் காணப்படுகின்றன. மெல்லிசைகளைப் பதிவு செய்வதற்காக, இவர் முதன்மையாக பண்டிட் விஷ்ணு நாராயண் பத்கண்டேவால் புதிதாக முறைப்படுத்தப்பட்ட சர்காம் குறியீட்டைப் பயன்படுத்தினார். ஆனால் இவர் மேற்கத்திய இசைக் குறியீட்டையும் நன்கு அறிந்தவர். 

தாகூரின் பல நடன நாடகங்களுடனும் இவரது தொடர்பு இருந்தது. இதில் 1933இல் மும்பையில் *தேசர் தேஷ்* (அட்டைகளின் நிலம்) என்ற நிகழ்ச்சியை நிகழ்த்தினார். 1932இல் *நாதிர் பூஜா* என்றத் திரைப்படத்திற்கும் இசையமைத்தார்.

குறிப்புகள்
-----------

1. ↑  Dinendranath Tagore பரணிடப்பட்டது 4 திசம்பர் 2010 at the வந்தவழி இயந்திரம் Visva-Bharati University website.
**பட்டறிவுச் சான்று** (Empirical evidence) அல்லது **புலன் அனுபவம்** என்பது, புலன் வழியாக, குறிப்பாக, கவனிப்பு, பரிசோதனை என்பவற்றுனூடாகக் கிடைக்கும் அறிவைக் குறிக்கும்.

பொருள்
------

பட்டறிவுச் சான்று, ஒரு விடயத்தின் உண்மை அல்லது பொய்த் தன்மையைச் சரிபார்க்க உதவும் தகவல் ஆகும். பட்டறிவுச் சான்றுகளை அடிப்படையாகக் கொண்டிருந்தால் மட்டுமே அறிவைக் கொண்டிருப்பதாகக் கருதமுடியும் என்பது பட்டறிவுவாதிகளின் கருத்து அல்ல. பட்டறிவுவாதிகளின் கருத்துப்படி, பரிசோதித்துப் பார்க்கத்தக்க சரிபார்க்கத்தக்க தகவல்கள் மட்டுமே அறிவைப் பெறுவதற்கான வழி அல்ல. பட்டறிவுச் சான்று கவனிப்பின் மூலமும், பரிசோதனை மூலமும் பெறப்படும் தகவல். இது அறிவியலாளர்களால் பதிவு செய்யப்பட்டுப் பகுப்பாய்வு செய்யப்படுகிறது. இதுவே பட்டறிவுச் சான்றின் முதன்மை மூலம். முதன்மை மூலங்கள் தொடர்பில் விளக்குதல், உரையாடல், விரித்துரைத்தல், கருத்துக் கூறுதல், பகுப்பாய்தல், மதிப்பிடல், சுருக்குதல் போன்றவற்றினால் கிடைப்பவை துணை மூலங்கள். பத்திரிகைகளிலும் சஞ்சிகைகளிலும் வெளிவரும் கட்டுரைகள், நூல்கள், திரைப்படத் திறனாய்வுகள், வேறு ஆய்வுகளை மதிப்பிடும் அல்லது மீளாய்வு செய்யும் புலமைசார் ஆய்விதழ்களில் வெளியாகும் கட்டுரைகள் துணை மூலங்களாக அமையும்.

மேற்கோள்கள்
-----------

1. ↑  Pickett 2006, ப. 585
2. ↑  Feldman 2001, ப. 293
**தினகரன்** இலங்கையின் தலைநகர் கொழும்பில் இருந்து வெளியாகும் ஒரு தேசியத் தமிழ் நாளிதழ் ஆகும். இப்பத்திரிகை 1932 ஆம் ஆண்டு மார்ச் 15 ஆம் நாள் அன்று முதன் முதலாக வெளியிடப்பட்டது. இலங்கையின் முன்னணி வெளியீட்டு நிறுவனமான லேக் ஹவுஸ் நிறுவனம் இதனை வெளியிட்டு வருகிறது. 1948 மே 23 முதல் தினகரன் வாரமஞ்சரி ஞாயிற்றுக்கிழமைகளில் வெளியானது.

தினகரன் பத்திரிகையின் முதலாவது ஆசிரியராக கே. மயில்வாகனம் பணியாற்றினார். அவருக்குப் பின்னர் வி. ராமநாதன், எஸ். ஈஸ்வர ஐயர், எஸ். கிருஷ்ண ஐயர், ரி. எஸ். தங்கையா, வீ. கே. பீ. நாதன், பேராசிரியர் க. கைலாசபதி, ஆர். சிவகுருநாதன் ஆகியோர் ஆசிரியர்களாக இருந்தனர்.

தகவல்கள்
--------

* பண்டிதமணி சி. கணபதிப்பிள்ளை அவர்களுக்கு பண்டிதமணி என்ற பட்டத்தை அளித்து கெளரவப்படுத்தியது தினகரன்.
* 1959 ஆம் ஆண்டில் பேராசிரியர் க. கைலாசபதி காலத்தில் கொழும்பில் மாபெரும் முத்தமிழ் விழாவை நடத்தியது. இவ்விழாவில் பேராசிரியர் தெ. பொ. மீனாட்சிசுந்தரம், எழுத்தாளர் அகிலன், நடிகர் சிவாஜி கணேசன் போன்றவர்கள் கலந்து கொண்டனர்.

மேற்கோள்கள்
-----------

1. ↑  "Remarkable enents". *Ferguson's Ceylon Directory, Colombo*. 1949.

வெளி இணைப்புகள்
---------------

* தினகரன் இணையத்தளம்
1939-ல் பிராடி கோட்டை
**தென்றல்**, முன்பு **பிராடி கோட்டை** என்று அழைக்கப்பட்டது, இந்தியாவின் சென்னையில் உள்ள ஒரு வீடு ஆகும். இதனை 1796-ல் கட்டிய அரசு ஊழியர் ஜேம்ஸ் பிராடி (1769-1801) நினைவாகப் பெயரிடப்பட்டது. இங்கு தற்போது கருநாடக இசைப் பள்ளி செயல்படுகிறது.

வரலாறு
------

பிரித்தானியக் கிழக்கிந்திய நிறுவன ஊழியரும், தொழிலதிபருமான ஜேம்ஸ் பிராடி என்பவரால், சென்னை நகர எல்லைக்கு வெளியே அமைந்திருந்த, அடையாறு நகரத்தில், கிவிப்பில் தீவில், அரசாங்கத்தால் வழங்கப்பட்ட பதினொரு ஏக்கர் நிலத்தில், பிராடி கோட்டை கட்டப்பட்டது. பிராடி சிறிது காலம் இங்கு வசித்து வந்தார். பின்னர், அவரது வீழ்ச்சி காரணமாக, குத்தகைதாரர்களுக்கு வீட்டை வாடகைக்குக் கொடுத்தார். வாடகைதாரர்களில் முதன்மையானவர் சர் தாமஸ் ஸ்ட்ரேஞ்ச், சென்னை உச்ச நீதிமன்றத்தின் முதல் தலைமை நீதிபதி ஆவார்.

1801ஆம் ஆண்டில் படகு விபத்து ஒன்றில் பிராடி இறந்ததைத் தொடர்ந்து, அர்புத்நாட் குடும்பத்தினர் இந்த சொத்தை வாங்கினர். பிராடி, இசுகாட்லாந்தின் மொரேஷையரில் உள்ள பிராடி கோட்டையின் இருக்கையான பிராடி குலத்தின் தலைவரின் வாரிசாக இருந்தார். பிராடி கோட்டை இப்போது இசுகாட்லாந்து தேசிய அறக்கட்டளைக்குச் சொந்தமாக உள்ளது.

மேற்கோள்கள்
-----------

1. 1 2  S. Muthiah (2004). *Madras Rediscovered*. East West Books (Madras) Pvt Ltd. பக். 187. பன்னாட்டுத் தரப்புத்தக எண்:81-88661-24-4.
2. ↑  Making of Madras.
3. 1 2  Diwan Bahadur S. E. Runganadhan, தொகுப்பாசிரியர் (1939). "Some Old Madras Houses by A. D. Raghavan". *Madras Tercentenary Celebration Committee Commemoration Volume*. Indian Branch, Oxford Press. பக். 112, 116–117.
4. ↑  National Trust for Scotland
**பிஷ்ணுபாதுகா** (*Bishnupaduka*) **விஷ்ணுபாதுகா** எனவும் அழைக்கப்படும் இந்த கோயில், இந்துக்களின் புனித தலங்களில் ஒன்றாகும். இது நேபாளத்த்திலலுள்ள, தரனின் வடமேற்கு பகுதியில் அமைந்துள்ளது. இது, புனித நதியான கொக்காஹா உருவான இடமாக கருதப்படுகிறது.

வரலாறு
------

பழங்காலத்தில், இங்குள்ள உள்ளூர் மக்கள் இரண்டு தெளிவான கால்தடங்களைக் கொண்ட ஒரு பாறையைக் கண்டுபிடித்தனர். அது விஷ்ணுவின் கால்தடங்கள் என்று நம்பப்படுகிறது. எனவே மக்கள் ஒரு சிறிய கோவிலை கட்டி அதை பிஷ்ணுபாதுகா கோவில் என்று அழைத்தனர்.

புனித நூலான பிரம்ம புராணத்தின் நூற்றி பத்தாவது அத்தியாயத்தில் இந்த இடம் பற்றிய குறிப்பு காணப்படுகிறது. விஷ்ணுவும் லக்ஷ்மியும் அர்ஷா மற்றும் பிற தெய்வீக மூதாதையர்களின் சிராத்தத்தை (இறந்த மூதாதையர்களை நினைவுகூரும் புனித சடங்குகள்) அனுசரித்தனர் என்று தெளிவாகக் கூறுகிறது. ஒவ்வொரு ஆண்டும் சுற்றுவட்டாரப் பகுதிகளைச் சேர்ந்த ஏராளமான இந்துக்கள், குறிப்பாக தை மாதத்தில் தங்கள் முன்னோர்களின் சிராத்தத்திற்காக இங்கு கூடுகிறார்கள்.

காத்மாண்டுவின் கோகர்ணா, ரசுவாவின் பெத்ராவதி மற்றும் தரனின் பிஷ்ணுபாதுகா ஆகியவை சிராத்தம் செய்ய வேண்டிய முக்கிய புனிதத் தலங்கள் என்று கருதப்படுகிறது. 

இந்த ஆலயம் இந்தியாவின் கயையை விட பழமையானது மற்றும் புனிதமானது என்று முன்னோர்கள் (இறந்தவர்) ஏற்றுக்கொண்டதாக வரலாறு காணப்படுகிறது.

குறிப்புகள்
-----------

1. ↑  "Kushe Aunshi today". *My Republica*. 2018-11-28 அன்று பார்க்கப்பட்டது.
கணிதத்தில் **அரைக்குலம்** (*Semigroup*) என்பது ஓர் இயற்கணித அமைப்பாகும். ஒரு கணமும் சேர்ப்புப் பண்பு கொண்ட ஓர் ஈருறுப்புச் செயலியும் சேர்ந்து ஒரு அரைக்குலமாக அமையும். ஆனால் ஒரு கணம், குலமாக அமைய சேர்ப்புப் பண்புடன் சேர்த்து அந்த ஈருறுப்புச் செயலியின் முற்றொருமை உறுப்பும் மற்றும் கணத்திலுள்ள ஒவ்வொரு உறுப்பிற்கும் நேர்மாறு உறுப்பும் அக்கணத்தில் இருக்க வேண்டும்.

ஓர் அரைக்குலத்தின் ஈருறுப்புச் செயலியானது பெரும்பாலும் பெருக்கல் குறியீட்டால் குறிக்கப்படுகிறது. {\displaystyle x\cdot y}, அல்லது சுருக்கமாக {\displaystyle xy}, என்பது வரிசைச் சோடி {\displaystyle (x,y)} யை அரைக்குலத்தின் ஈருறுப்புச் செயலிக்குட்படுத்துவதைக் குறிக்கும்.

அரைக்குலத்தின் ஈருறுப்புச் செயலி சேர்ப்புப் பண்புடையதாக இருக்கும் என்பதால் அரைக்குலத்தின் கணத்திலுள்ள அனைத்து *x*, *y* மற்றும் *z* உறுப்புகளுக்கும்

{\displaystyle (x\cdot y)\cdot z=x\cdot (y\cdot z)} என்பது மெய்யாகும்.

ஆனால் ஒரு அரைக்குலத்தின் ஈருறுப்புச் செயலியானது பரிமாற்றுப் பண்பு கொண்டிருக்க வேண்டிய அவசியமில்லை என்பதால் பொதுவாக,

{\displaystyle x\cdot y\neq y\cdot x}
அரைக்குலத்தின் வரையறைப்படி அது ஒரு சேர்ப்புக் குலமன் ஆகும். ஈருறுப்புச் செயலிக்குரிய முற்றொருமை உறுப்பும் அரைக்குலத்தில் இருக்குமேயானால் அந்த அரைக்குலம் அலகுள்ள அரைக்குலம் அல்லது ஒற்றைக்குலம் என அழைக்கப்படும்

வரையறை
------

ஒரு கணம் {\displaystyle S}, ஈருறுப்புச் செயலி "{\displaystyle \cdot }" உடன் சேர்ந்து பின்வரும் அடிக்கோள்களை நிறைவு செய்யுமானால் அக்கணம் ஒரு அரைக்குலம் எனப்படும்.

**அடைவுப் பண்பு**: *S* ல் உள்ள அனைத்து *a*, *b* க்கும் *a* · *b*ன் மதிப்பும் *S*ன் ஒரு உறுப்பாக இருக்கும்.

**சேர்ப்புப் பண்பு**: *S* அனைத்து *a*, *b* மற்றும் *c*க்கும் (*a* · *b*) · *c* = *a* · (*b* · *c*) .

அதாவது கணிதக் குறியீட்டில்,

{\displaystyle a\cdot b\in S\,\forall a,b\in S} மற்றும்
{\displaystyle (a\cdot b)\cdot c=a\cdot (b\cdot c)\,\forall a,b,c\in S}.
சுருக்கமாக அரைக்குலமென்பது ஒரு சேர்ப்புக் குலமன் ஆகும்.

எடுத்துக்காட்டுகள்
------------------

* இயல் எண்களின் கணம் கூட்டல் செயலியுடன் சேர்ந்து ஒரு அரைக்குலமாகும்.

ஏனெனில்.

* + எந்த இரு இயல் எண்களின் கூட்டுத்தொகையும் ஒரு இயல் எண் ஆகும்.
	+ கூட்டல் செயலுக்குச் சேர்ப்புப் பண்பு உண்டு.

அதாவது,

**(x + y) + z = x + (y + z)**, இங்கு x,y,z இயல் எண்கள்

* எதிர்மமற்ற உறுப்புகளை உடைய சதுர அணிகளின் கணம் அணிப்பெருக்கல் செயலுடன் ஒரு அரைக்குலமாக அமையும்.
**அரையாப்பு பிளேக்** (*Bubonic plague*) விலங்குவழி தொற்று நோயாகும். சிறிய கொறிணிகளில் வாழும் தெள்ளு (பூச்சி)கள் மூலமாக இது பரவுகிறது. *எர்சினியா பெசுட்டிசு* என்ற கோலுயிரி ஏற்படுத்தும் மூன்று வகை பிளேக் நோய்களில் இதுவும் ஒன்றாகும். நோய்க்கான சிகிச்சையை உடனடியாக எடுக்காத பட்சத்தில் 24 மணி நேரத்தில் நோய் பாதித்தவருக்கு மரணம் ஏற்படும் என்று உலக சுகாதார அமைப்பு எச்சரித்துள்ளது குறிப்பிடத்தக்கது. நோய் வந்து இறந்த விலங்குகளில் இருந்து வெளியாகும் திரவங்கள் வாயிலாகவும் யெர்சினியா என்ற பாக்டீரியா மூலமாகவும் இந்த நோய் பரவும் என்று தெரிவிக்கப்பட்டுள்ளது. 

ஆங்கில கலைச்சொல்லான *புபோனிக் பிளேக்* என்பது "கவட்டை" என்று பொருள்படும் கிரேக்க மொழி சொல்லான βουβών இலிருந்து உருவாகியுள்ளது. இந்த நோயால் பாதிக்கப்பட்டவரின் நிணநீர்க்கணுகள் வீங்குகின்றன. இந்த கட்டிகள் குறிப்பாக கையக்குள், கவட்டை போன்ற இடுக்குகளில் தோன்றுகின்றன. அரையாப்பு பிளேக் முன்பு பிளேக் நோயுடன் ஒன்றாக கருதப்பட்டது; மற்ற பிளேக் வகைகள் குறித்து அறிந்த பிறகு இது குறிப்பாக தோல் வழியே உட்பகும் தொற்றைக் குறிக்கிறது; உடலினுள் நிணநீர் பிணையம் வழியாக பரவுகின்ற இந்நோய் தெள்ளுப்பூச்சிகள் மூலமாக ஏற்படுகின்றன.

ஐரோப்பாவின் நடுக் காலத்தில் பல்லாயிரக் கணக்கான மனிதர்களைக் கொன்ற கறுப்புச் சாவுக்கு அரையாப்பு பிளேக் தான் காரணம் என நம்பப்படுகின்றது.

இருமல், காய்ச்சல், மற்றும் தோலில் கருப்பு புள்ளிகள் இந்த நோயின் உணர்குறிகள் ஆகும்.

சீனாவின் மங்கோலியா கோவ்ட் தன்னாட்சி பிரதேசத்திலுள்ள பயன்னுர் நகரில் இந்நோய்  27 வயது நபர் ஒருவருக்கும் அவரது சகோதரருக்கும் (17) ஏற்பட்டுள்ளதாக தெரிவிக்கப்பட்டுள்ளது. இந்த இருவரும் மர்மோட் எனப்படும் காட்டு எலி போன்றவற்றின் இறைச்சியை சாப்பிட்டதால் நோய் ஆளாகி உள்ளதாக தெரிகிறது.

மேற்சான்றுகள்
-------------

1. ↑  Walker, Cameron (10 March 2004). "Bubonic Plague Traced to Ancient Egypt". National Geographic News. 2 April 2009 அன்று பார்க்கப்பட்டது.
2. ↑  "புபோனிக் பிளேக்". *Dinamalar*.
**எருது** சீன சோதிடத்தின் இரண்டாவது குறி ஆகும். 1925, 1937, 1949, 1961, 1973, 1985, 1997, 2009, 2021, 2033 ஆகிய வருடங்கள் எருது வருடம் ஆகும். இந்த வருடத்தில் பிறந்தவர்கள் உழைப்பாளிகளாகவும், மிகுந்த தன்னம்பிக்கை உடையவர்களாகவும், கோபம் கொண்டவர்களாகவும் இருப்பார்கள் என்பது சீன சோதிடத்தின் கணிப்பு ஆகும்.

பெயர்க்காரணம்
-------------

ஒரு காலத்தில் முதல் வருடக்குறியாக யார் வருவது என்பதில் விலங்குகளிடையே மோதல் ஏற்பட்டது. இதற்கு தீர்வாக கடவுள் ஒரு ஆற்றை கடக்கும் போட்டி வைத்தார். இதில் எலி தந்திரமாக எருதின் முதுகில் மறைந்து கொண்டு சவாரி செய்தது. ஆற்றின் மறு கரையை எருது அடைந்ததும், அதர்க்கு முன்பாகவே எலி கரையில் குதித்து வெற்றி பெற்றது. இதனால் எருது இரண்டாவதாக வந்ததாக அறிவிக்கப்பட்டு, இரண்டாவது வருடச்சின்னமானது.

எருது சீன சோதிடத்தின் இரண்டாவது குறியாக வந்ததன் காரணமாக, சீனாவில் கூறப்படும் கதை இது.

இயல்புகள்
---------

|   |   |
| --- | --- |
| நேரம் | இரவு 1:00 முதல் 3:00 வரை |
| உரிய திசை | வடக்கு, வட கிழக்கு |
| உரிய காலங்கள் | குளிர்காலம் (சனவரி) |
| நிலையான மூலகம் | நீர் |
| யின்-யான் | யின் |
| ஒத்துப்போகும் விலங்குகள் | எலி, சேவல், பாம்பு |
| ஒத்துப்போகாத விலங்குகள் | புலி, குதிரை, ஆடு |

இராசி அம்சங்கள்
---------------

|   |   |
| --- | --- |
| இராசி எண்கள் | 1, 5, 12, 15, 33, 35, 51, 53 |
| இராசி நிறம் | மஞ்சள், பச்சை |
| இராசிக் கல் | அக்குவா மரின் |

எருது வருட பிரபலங்கள்
---------------------

* நீலம் சஞ்சீவ ரெட்டி
* லியாண்டர் பயசு
* ரமேசு கிருட்டினன்
* சச்சின் தெண்டுல்கர்
* தினேசு கார்த்திக்
* கோமி சகாங்கிர் பாபா
* கிருத்திக் ரோசன்
* ஐசுவர்யா ராய் பச்சன்
* நெப்போலியன் போனபர்ட்
* வால்ட் டிசுனி
* ரிச்சர்ட் நிக்சன்
* சார்லி சாப்ளின்

எருது வருடத்தில் உதயமான நாடுகள்
-------------------------------

* இந்தியா
* சுவிட்சர்லாந்து
* கியூபா
* யேமன்
* பின்லாந்து
* உக்ரைன்

இதையும் பார்க்கவும்
-------------------

* சீன சோதிடம்

உசாத்துணை
---------

* சீன விலங்கு ஜோதிடம் - சித்ரா சிவகுமார்

வெளி இணைப்புகள்
---------------

விக்கிமீடியா பொதுவகத்தில்,  
 ***எருது (சீன சோதிடம்)***   
என்பதின் ஊடகங்கள் உள்ளன. 

* Ox compatibility page பரணிடப்பட்டது 2008-03-11 at the வந்தவழி இயந்திரம்
* Chinese Zodiac பரணிடப்பட்டது 2008-04-10 at the வந்தவழி இயந்திரம்

  


| * பா
* உ
* தொ
சீன சோதிடக் குறிகள் |
| --- |
| 
* எலி
* எருது
* புலி
* முயல்
* டிராகன்
* பாம்பு
* குதிரை
* ஆடு
* குரங்கு
* சேவல்
* நாய்
* பன்றி

 |